החזית הצפונית במלחמת חרבות ברזל

החזית הצפונית במלחמת חרבות ברזל היא החזית בין ישראל לחזבאללה וארגוני טרור פלסטינים בגבול ישראל–לבנון במסגרת מלחמת חרבות ברזל.

ב-8 באוקטובר 2023, ביומה השני של המלחמה, שיגר חזבאללה רקטות מונחות ופגזי ארטילריה לעבר עמדות צה"ל בחוות שבעא. ישראל הגיבה בתקיפות מל"טים וירי ארטילרי על עמדות חזבאללה ליד גבול ישראל–לבנון. התקיפות הגיעו לאחר שחזבאללה הביע תמיכה במתקפת הפתע על ישראל.

רקע
בבוקר 7 באוקטובר 2023 פעילים מארגון הטרור חמאס מרצועת עזה החלו במתקפת פתע מסיבית, שכללה מספר כיבושים מהירים של יישובים בגבול ישראל–רצועת עזה ומתקנים צבאיים, תוך כדי מעשי טבח בחיילים ואזרחים. מייד לאחר מכן צה"ל הכריז על פתיחת מלחמת חרבות ברזל, המתנהלת ברצועת עזה ובעוטף עזה.

ארגון הטרור חזבאללה החל בהתגרות הדרגתית נגד ישראל: שיגר רקטות ארטילריות, פצמ"רים וטילי נ"ט, ואף איפשר למחבלים פלסטינים לחדור לשטח ישראל. בנוסף הפיץ חזבאללה סרטונים המתעדים כיצד הצלפים יורים במצלמות ואמצעי תצפית על גדר המערכת בגבול ישראל–לבנון על מנת להשביתם.

אירועים

8 באוקטובר 
כ-25 שעות מתחילת המלחמה, בבוקר 8 באוקטובר, ירה חזבאללה רקטות ופגזים לעבר אזור חוות שבעא. מוצב צה"ל ניזוק, ללא נפגעים. בתגובה ירה צה"ל פגזי ארטילריה ומזל"ט לדרום לבנון והרס אוהל של חזבאללה שנבנה בשטח ישראל. ניסיון של מחבלי חזבאללה להקים מחדש את האוהל הופסק בירי אזהרה. על פי הדיווחים שני ילדים לבנונים נפצעו משברי זכוכית.

9 באוקטובר 
בשעות הצהריים חדרו 4 מחבלים מלבנון בסמוך לקיבוץ אדמית, מתוכם שניים חוסלו ושניים הצליחו לשוב ללבנון. חזבאללה הכחיש מעורבות בתקרית, והג'יהאד האסלאמי הפלסטיני קיבל אחריות על החדירה. חזבאללה הודיע על מותם של 3 חברי הארגון. בתגובה לחדירה תקפו כלי טיס של צה"ל מטרות טרור בדרום לבנון ליד העיירות מרווחין, עייתא א-שעב ודהיירה  בנפת בינת ג'בייל. בהיתקלות נהרגו 3 לוחמי צה"ל - סא"ל עלים עבדאללה, סגן מפקד חטיבה 300, רס"ל ג'ואד עמאר מחורפייש, ורס"ל במיל' גלעד מולכו מתל אביב.

בשעה 20:00 טיל נ"ט שוגר מלבנון נגד מוצב אביבים, ללא נפגעים. בתגובה צה"ל תקף בארטילריה עמדות של חזבאללה בדרום לבנון. בשעה 21:15 שוגרו רקטות מלבנון לעבר ישראל, ללא נפגעים. צה"ל הגיב בירי ארטילרי.

10 באוקטובר 
בסביבות 17:20 שוגרו 14 רקטות לעבר ישראל, מתוכן 4 רקטות יורטו על ידי כיפת ברזל ועשר רקטות נפלו בשטח פתוח באזור שלומי וחניתה. בתגובה, ירה צה"ל ירי ארטילרי ותקף שתי עמדות תצפית של חזבאללה באמצעות טנקים.

בשעה 22:00 נורו פצמ"רים מסוריה לרמת הגולן.

11 באוקטובר 
לאחר השעה 10:30 בבוקר נורה טיל נ"ט מלבנון לעבר עמדה צבאית בסמוך לערב אל עראמשה. בתגובה תקף צה"ל מטרות בלבנון. למחרת הותר לפרסום שלוחם צה"ל, סמ"ר במיל' מתניה אלסטר, נהרג כתוצאה מירי הנ"ט.

בשעות הערב נשמעו התרעות שווא בכל מחוז הצפון וגם בקריות וחיפה עקב חשש למתקפת מל"טים כשבפועל חדרו ככל הנראה 2–3 בלבד ולא גרמו לנזק וככל הנראה היוו כ"מטס הפחדה".

12 באוקטובר 
במהלך היום נשמעו מספר התרעות שווא במספר יישובים על הגבול עקב חשש לחדירה אווירית מגבול לבנון.

13 באוקטובר 
לפי דובר צה"ל ב-16:56 אירע פיצוץ בגדר הגבול בחניתה ונגרם נזק קל לחומה. אחרי סריקות נשלל החשד לפיגוע חדירה. בתגובה תקף צה"ל בירי ארטילרי וירי טנקים עמדות של חזבאללה.

בהמשך היום לאחר חשד לירי מקלעים אל עבר הקיבוץ משגב עם, צה"ל פתח בירי ארטילרי לעבר לבנון, בתגובה חזבאללה ירה רקטה בודדה אל עבר היישוב, אשר יורטה על ידי כיפת ברזל.

14 באוקטובר 
בלילה כוחות חיל האוויר הישראלי יירטו כטב"ם שחדר לשמי ישראל מכיוון לבנון וחזבאללה שיגר טיל קרקע-אוויר נגד כלי טיס ישראלי.

צה"ל פרסם סרטון בו כלי טיס בלתי מאויש הורג שלושה מחבלים חמושים שחצו את הגבול לכיוון ישראל, סמוך למושב מרגליות.

בשעות הצהריים חזבאללה ירה מעל ל-50 פצצות מרגמה ו-6 טילי נ"ט לעבר הר דב, צה"ל בתגובה הרג 2 מחבלים שניסו לחדור לשטח ישראל ותקף ארטילרית בחוות שבעא.

15 באוקטובר
בשעות הלילה הופעלה אזעקה בשדה אליעזר בעקבות מטרה חשודה, שוגר מיירט לעבר המטרה.

חזבאללה שיגר 5 טילי נ"ט לעבר צפון הארץ: בשעות הבוקר ירה חזבאללה לעבר המושב שתולה והרג פועל בניין ובנוסף נפצעו עובד במקום באורח בינוני ושניים באורח קל. כמו כן בוצע ירי לעבר מוצב צה"ל בגבול ישראל–לבנון.

לאחר מספר שעות בוצע ירי לעבר כוח צה"ל שפעל בגבול ישראל–לבנון, בו נהרג קצין צה"ל, סגן אמיתי צבי גרנות. חזבאללה לקח אחריות על הירי.

בשעות הצהריים בוצע ירי נוסף לעבר מוצב צה"ל. כעבור שעה בוצע ירי נוסף לעבר כוח צה"ל שפעל בגבול ישראל–לבנון.

בשעות אחר הצהריים הזרוע הצבאית של חמאס שלוחת לבנון שיגרה מספר רקטות לנהריה, שלומי ויישובי הגליל המערבי, לפי דובר צה"ל זוהו כ-9 שיגורים לעבר ישראל, מתוכם כ-5 יורטו.

16 באוקטובר
בשעות הבוקר צה"ל החליט על פינוי התושבים מהיישובים במרחק 2 ק"מ מהגבול הלבנוני.

בשעות אחר הצהריים בוצע ירי לעבר כוחות צה"ל שפעלו בגבול, לא היו נפגעים בתקיפה זו ובתגובה צה"ל תקף באמצעות ארטילריה, חזבאללה לקח אחריות על הירי.

בשעות הערב בוצע ירי טיל נ"ט לעבר טנק צה"ל ובוצע ירי מנשק קל לעבר מספר מוצבי צה"ל. בתגובה צה"ל תקף באמצעות ארטילריה את מקורות הירי. לא היו נפגעים בתקיפה זו.

17 באוקטובר
בשעות הבוקר חוסלו 4 מחבלי חזבאללה שניסו לחדור לשטח ישראל לקיבוץ חניתה ולהטמין מטען חבלה. מאוחר יותר נהרג עוד מחבל חזבאללה.

במהלך היום נורה טיל נגד טנקים מלבנון לעבר מטולה, שפצע 3 ישראלים, מתוכם אחד במצב בינוני. בצהריים שוגרו טילי נ"ט נוספים מלבנון לעבר מוצב עדי, קיבוץ יפתח וזרעית.

בשעה 16:40 זוהו שני שיגורי ירי תלול מסלול משטח לבנון, מטרה אחת יורטה בהצלחה על ידי לוחמי ההגנה האווירית, ומטרה נוספת לא יורטה על פי מדיניות ונפלה בשטח פתוח.

בשעה 17:52 יירט מערך ההגנה האווירית כלי טיס בלתי מאויש התקרב למרחב האווירי של ישראל משטח לבנון מעל בית הלל והעיר קריית שמונה.

בשעה 20:18 הופעלה התרעה בצפון בחשד לחדירה למרחב האווירי, שלאחר בדיקה נשלל.

18 באוקטובר
בשעות אחר הצהריים בוצע ירי מנשק קל לעבר מוצבי צה"ל בזרעית ובראש הנקרה, ובנוסף לכך בוצעו גם מספר יריות של טילי נ"ט לעבר מרחב מוצב דבורנית ואזור קיבוץ מנרה ובתגובה צה"ל השיב בירי ארטילרי לעבר מקורות הירי.

בסביבות 17:30 זוהו 9 שיגורי ירי תלול מסלול לעבר קריית שמונה, 4 מהם יורטו. כמו כן, בוצעו שיגורי טילי נ"ט לעבר מנרה, מלכיה ומטולה.

ב-18:46 כטב"ם של צה"ל חיסל חוליית מחבלים ששיגרה פצצות מרגמה לעבר מרחב תורמוס.

בנוסף הוחלט על פינוי היישובים עד 5 ק"מ מגבול לבנון.

19 באוקטובר
בסביבות 16:06 זוהו 6 שיגורים של ירי תלול מסלול לעבר הגליל המערבי ונהריה, 5 נפלו בשטחים פתוחים והנותר יורט בהצלחה.

מאוחר יותר התקבל דיווח על ירי טיל נ"ט לעבר מוצב דבורנית וירי נשק קל במרחב זרעית, ללא נפגעים.

מתחילת השעה 16:00 נורו מעל 30 רקטות לעבר יישובי קו העימות סה"כ. מהירי עליו שלוחת חמאס בלבנון לקחה אחריות, נפצעו מספר אזרחים ישראלים. צה"ל הגיב בירי ארטילרי.

20 באוקטובר 
מחבל ירה לעבר לוחם צה"ל במילואים בסמוך למושב מרגליות ופצע אותו באורח קשה. המחבל נהרג בתום מרדף. תושבי מנרה, משגב עם וכפר גלעדי התבקשו להיכנס למרחבים מוגנים עד להודעה חדשה.

בצהריים כלי טיס של צה"ל חיסל 3 מחבלי חזבאללה שפעלו במרחב גדר המערכת באזור שתולה. כמו כן צלפים של צה"ל ירו לעבר חמושים. בשעות אחר הצהריים בוצעו מספר שיגורים מלבנון לעבר גזרת הר דב, כוחות צה"ל השיבו בירי ארטילרי לעבר מקורות הירי.

בשעה 18:11 זוהו כשני שיגורים של רקטות לעבר מטולה ובנוסף לכך צה"ל חיסל חוליית נ"ט נוספת, רביעית במספר.

בהמשך, טיל נ"ט נורה לעבר נטועה. למחרת, הותר לפרסום שכתוצאה מפגיעת הטיל נהרג לוחם צה"ל, סמ"ר במיל' עומר בלוה, ונפצעו 3 לוחמים נוספים.

בשעה 22:03 זיהה צה"ל מטרה שהייתה בדרכה לישראל משטח לבנון ויירט אותה לפני שחדרה. בנוסף, צה"ל תקף עמדת חזבאללה בה פעלה חוליית מחבלים וחיסל חוליית נ"ט חמישית מאז הבוקר.

בעקבות התקפות הטרור על ישראל, תקף צה"ל בלילה מטרות חזבאללה.

בנוסף, הוחלט על פינוי העיר קריית שמונה לבית הארחה במימון המדינה.

21 באוקטובר 
בצהריים חוליית מחבלים שיגרה רקטה לעבר הר דב שנפלה בשטח פתוח. כטב"ם תקף אותה וזיהה פגיעה. בנוסף, חוליית מחבלים שיגרה טיל נ"ט לעבר מרגליות, וגם היא הותקפה בידי כטב"ם וזוהתה פגיעה. מאוחר יותר שוגרו מספר טילי נ"ט לפני זמן קצר לעבר מרחב חניתה, שני עובדים זרים נפצעו בינוני וקל כוחות צה"ל מגיבים באש לעבר מקורות הירי. בשעות אחר הצהריים בוצע שיגור טיל נ"ט לעבר הקיבוץ ברעם ומאוחר יותר במהלך הלילה הותר לפרסום שלוחם צה"ל נפצע קשה בתקרית ועוד שני חיילים נפצעו באורח קל, כוחות צה"ל הגיבו באש לעבר מקורות הירי. בנוסף צה"ל תקף חוליית מחבלים שניסתה לשגר טילי נ"ט במרחב הר דב באמצעות כלי טיס מאויש.

כמו כן, הודיע שר הביטחון יואב גלנט, שחזבאללה החליט להצטרף למלחמה.

22 באוקטובר 
בשעות הבוקר קרו מספר אירועים בגבול הצפון: צה"ל תקף חוליית מחבלים שניסתה לשגר טילי נ"ט לעבר מרחב זרעית, כמו כן יורט כלי טיס בלתי מאויש שהתקרב מלבנון לשטח ישראל. בנוסף מחבלים שיגרו לעבר מרחב ציפורן טיל נ"ט – צה"ל הגיב באש לכל מקורות הירי, כמו כן טנק של צה"ל תקף לפני זמן קצר חוליית מחבלים ששיגרה טיל נ"ט לעבר הטנק במרחב הר דב, אין נפגעים לצה"ל. בהמשך היום הופעלה התראת צבע אדום בקיבוץ יפתח שהופעלה עקב שיגור מרגמות שנפלו בשטח פתוח. כמו כן מחבלים שיגרו טיל נ"ט לעבר המרחבים תורמוס ושושן, צה"ל הגיב בירי טנקים וארטילריה. צה"ל תקף 8 חוליות מחבלים ביממה וסיכל שיגורי רקטות וטילי נ"ט.

בנוסף הוחלט על 14 יישובים שיפונו בגבול הצפון במימון המדינה.

23 באוקטובר 
צה"ל יירט באזור עכו כלי טיס עוין שחדר מלבנון.

כלי טיס של צה"ל המשיכו לתקוף חוליות טרור שניסו לשגר טילי נ"ט, פצמ"רים ורקטות ארטילריות.

חילופי האש, הכבדים ביותר בגבול ישראל–לבנון מאז מלחמת לבנון השנייה, גרמו ללבנונים רבים באזור לנוע צפונה מאז תחילת הלחימה, רבים מהם לעיר צור.

24 באוקטובר 
צה"ל חיסל מחבל שניסה לשגר רקטה לעבר ישראל מדרום לבנון סמוך למרחב ברעם בשעות הצהריים בוצע ירי נ"ט לעבר שתולה, ללא נפגעים. בהמשך כלי טיס תקף חוליית מחבלים בשטח לבנון והשמיד אמצעי לחימה, בנוסף בוצע ירי נ"ט לעבר מרחב מנרה ללא נפגעים, צה"ל הגיב באמצעות ירי ארטילרי. כמו כן שתי חוליות מחבלים ביצעו ירי מרגמה וטילי נ"ט לעבר מוצבי צה"ל במרחב נטועה ואלקוש - כלי טיס מאויש מרחוק תקף אותם ובוצע ירי ארטילרי וטנקים לעבר מקורות הירי. בנוסף כוחות צה"ל תקפו חוליית מחבלים שניסתה לשגר טילי נ"ט לעבר קיבוץ יפתח.

בשעות הערב בוצע ירי רקטי מסוריה לעבר דרום רמת הגולן - 5 נפילות בשטח פתוח. צה"ל תקף בירי. כתוצאה מהתקיפה דווח על 11 חיילים סורים הרוגים

25 באוקטובר 
בשעות הבוקר, צה"ל תקף חוליית מחבלים שניסתה לירות טילי נ"ט משטח לבנון לישראל. בשעות הצהריים תקף צה"ל חוליית מחבלים בגבול לבנון שניסתה לבצע ירי לעבר מרחב זרעית ובנוסף מחבלים שיגרו טיל נ"ט לעבר טנק צה"ל במרחב אביבים - טנקים וכוחות ארטילריה של צה"ל תקפו את מקור הירי.

בסביבות השעה 16:00 בלבנון שיגרו כ-4 רקטות לעבר שטח ישראל, שנפלו בשטחים פתוחים. לא שוגרו מיירטים על פי מדיניות. בנוסף זוהו מספר חוליות מחבלים במרחב דוב"ב וערב אל עראמשה. בשעות הערב צה"ל תקף מטרות צבאיות של ארגון חזבאללה.

בלילה יירט מערך ההגנה האווירית טיל קרקע-אוויר ששוגר מלבנון לעבר כלי טיס בלתי מאויש של צה"ל. כלי טיס של חיל האוויר הישראלי תקף בתגובה את מקור הירי.

26 באוקטובר 

ביום זה חיסל צה"ל 4 חוליות חזבאללה, ובסך הכל 35 חוליות מאז תחילת הלחימה.

27 באוקטובר 
בשעות אחר הצהריים, מחבלים ביצעו ירי משטח לבנון לעבר מוצב צה"ל לעבר מרחב אביבים ולעבר מרחב משגב עם, אין נפגעים. כוחות ארטילריה תקפו את מקורות הירי.

בשעות הצוהריים נורו מספר רקטות מאזור לבנוני שמצפון לחוות שבעא לרמת הגולן, אך הן נפלו בגולן הסורי. למחרת צה"ל בתגובה תקף תשתיות חזבאללה.

28 באוקטובר 
צה"ל הפיל טיל טיל קרקע-אוויר שנורה משטח לבנון לעבר כלי טיס מאויש מרחוק של צה"ל. צה"ל תקף את מקור הירי ממנו שוגר הטיל. כמו כן כלי טיס מאויש מרחוק תקף חוליית מחבלים שניסתה לשגר טילי נ"ט משטח לבנון לעבר שטח ישראל במרחב חניתה.

בשעה 13:30 הופעלה אזעקת צבע אדום במשגב עם, ערב אל עראמשה ובמרגליות, זוהו מספר שיגורי מרגמה וטילי נ"ט משטח לבנון לעבר ישראל ולעבר מוצבי צה"ל שנפלו בשטחים פתוחים, צה"ל תקף בירי טנקים וירי ארטילרי.

בשעה 18:00 הופעלה התראת צבע אדום בשתולה, זוהו שלושה שיגורים שנפלו בשטחים פתוחים, צה"ל תקף תגובה תשתית צבאית של חזבאללה.

בשעה 19:17 זוהו שלושה שיגורים מלבנון לעבר מושב מרגליות שנפלו בסופו של דבר בשטחים פתוחים. בתגובה לשיגורים הללו צה"ל תקף מטרות צבאיות של חזבאללה.

בשעה 22:00 הונחו תושבי משגב עם, מנרה ומרגליות להיכנס למרחבים המוגנים בעקבות חשד לאירוע ביטחוני.

29 באוקטובר 
בשעות הצהריים, זוהו מספר שיגורים משטח לבנון לעבר מרחב הר דב שנפלו בשטח פתוח, כוחות צה"ל הגיבו באש לעבר מקורות הירי.

בנוסף, צה"ל תקף חוליית מחבלים שניסתה לשגר טילי נ"ט לעבר מרחב אביבים.

בשעות אחה"צ קרו מספר אירועים בצפון:
 כלי טיס של צה"ל תקף חוליית מחבלים שזוהתה במרחב הר דב, חוליה שביצעה בעבר שיגורים לעבר שטח ישראל, בתקיפה הושמדו גם אמצעי לחימה רבים איתם תכננו המחבלים לבצע שיגורים נוספים לעבר שטח ישראל.
 מטוסי קרב תקפו תשתיות צבאיות של ארגון הטרור חזבאללה בתגובה לשיגורים שבוצעו משטח לבנון לעבר מרחב הר דב מוקדם יותר היום.
 זוהו מספר שיגורים לעבר מרחב מלכיה ולעבר מרחב ערב אל עראמשה לא נשמעה אזעקה, אין נפגעים - צה"ל השיב באש לעבר מקורות הירי.
 הופעלה אזעקת צבע אדום, ביישובים ראש פינה, חצור הגלילית ובעוד יישובים בסביבה לראשונה במלחמה, זוהו שלושה שיגורים משטח ישראל, שניים יורטו ואחת נפלה בשטח פתוח. כוחות צה"ל הגיבו באש לעבר מקורות הירי, שיגורים אלו היו השיגורים לטווח הרחוק ביותר בצפון מתחילת הלחימה נכון ל-1 בנובמבר.
 הופעלה אזעקת צבע אדום בעיר קריית שמונה, זוהו כשישה שיגורים מתוכן רקטה אחת פגעה בבית בעיר, נגרם נזק אך אין נפגעים.

בשעות הערב, הופעלה אזעקת צבע אדום בנהריה, שלומי והסביבה - זוהו 10 שיגורים. מאוחר יותר, תקף צה"ל חוליית נ"ט ופעיל חזבאללה שניסה לשגר רחפן לקיבוץ מנרה. כמו כן צה"ל תקף חוליית נ"ט שניסתה לשגר לעבר מרחב יקינטון והותקף מחבל שהתקרב לגבול בחניתה.

בלילה זוהו מספר שיגורים מסוריה שנפלו בשטח פתוח ברמת הגולן. צה"ל השיב באש לעבר מקורות הירי.

30 באוקטובר
בשעות הצהריים מחבלים ירו לעבר מוצב צה"ל בגבול לבנון, בתגובה צה"ל תקף בירי ארטילרי לעבר מקור הירי ולעבר תשתיות צבאיות של ארגון חזבאללה.

שעה לאחר מכן, מחבלים ירו שוב לעבר מספר מוצבי צה"ל בגבול לבנון - צה"ל הגיב בירי ארטילרי ובמרגמות - בעקבות הירי הופעלה אזעקה בשלומי ובסביבה.

בשעות אחר הצהריים הופעלה התראה במושב אלקוש - זוהו שני שיגורים שחצו לשטח ישראל ונפלו בשטחים פתוחים. בנוסף מחבלים ירו שלושה טילי נ"ט לעבר מרחב בירנית - כוחות צה"ל הגיבו בירי ארטילרי לעבר מקורות הירי בשטח לבנון.

כמו כן צה"ל תקף חוליית מחבלים שניסתה לשגר פצצות מרגמה לעבר מרחב ראש הנקרה.

31 באוקטובר 
בשעות הלילה צה"ל תקף תשתיות חזבאללה. בשעות הצהריים בוצע ירי נ"ט לעבר שני מוצבי צה"ל בגבול לבנון ובנוסף זוהו שני שיגורים כושלים משטח לבנון לעבר מרחב מטולה שלא חצו את שטח ישראל כמו כן כוחות צה"ל תקפו חוליית מחבלים שניסתה לשגר טילי נ"ט - כוח צה"ל הגיב בירי לעבר מקורות הירי.

כשעה לאחר מכן חשודים ירו לעבר מוצב צה"ל בגבול לבנון ובנוסף זוהו שיגורי פצצות מרגמה משטח לבנון שנפלו בשטחים פתוחים במרחב תל חי - בתגובה צה"ל תקף תשתיות חזבאללה והגיב בירי לעבר מקורות הירי. שעה לאחר מכן בוצע ירי פצצות מרגמה לעבר מרחב ערב אל עראמשה שנפלו בשטחים פתוחים - כוח צה"ל הגיב בירי ארטילרי.

התייחסויות 

נשיא ארצות הברית ג'ו ביידן הודיע על תמיכה בישראל במלחמה ושלח איום מרומז לחזבאללה ואיראן שלא לנצל מצבה בחזיתות אחרות. בנוסף הורה הנשיא לשלוח לישראל את נושאת המטוסים ג'רלד פורד.

ראו גם 
 שיגור רקטות וטילים מלבנון לעבר ישראל

הערות שוליים 

רמת הגולן
סכסוך ישראל–חזבאללה
מלחמת חרבות ברזל